रक्त की एक-एक बूंद भी जीवनदायी : डीसी
रक्तकाकोई विकल्प नहीं है। रक्त की एक बूंद किसी के लिए जीवनदायिनी साबित हो सकती है। इस पुनीत कार्य में सभी को बढ़चढ़ कर भाग लेना चाहिए। साथ ही उन्होंने कहा कि पुरुषों की अपेक्षा महिलाएं ज्यादा शक्तिशाली होती है। उनमें सहनशक्ति भी ज्यादा होती है। आज हर क्षेत्र में महिलाएं अपनी सफलता का परचम फहरा रही है। डीएवी गर्ल्स कॉलेज की एनएसएस यूनिट द्वारा पूर्व प्रिंसिपल डाॅ. कमलेश भंडारी की याद में वार्षिक रक्तदान शिविर में उक्त शब्द डीसी रोहताश सिंह खरब ने कहें। कॉलेज प्रिंसिपल डाॅ. सुषमा आर्य एनएसएस यूनिट इंचार्ज डाॅ. शिखा सैनी कार्यक्रम की अध्यक्षता की। शिविर में 128 यूनिट रक्त एकत्रित हुआ। ब्लड डोनेशन शिविर के दौरान पहली बार रक्तदान कर रही छात्राएं उत्साह से लबरेज दिखीं। बी-कॉम द्वितीय वर्ष की छात्रा गौरी मिश्रा के मुताबिक उसे सहेली निकिता ने रक्तदान के लिए प्रेरित किया है। उसके द्वारा डोनेट किया गया ब्लड जरूरतमंद के काम आएगा। बीएससी मैथ ऑनर्स अंतिम वर्ष की छात्रा विदुषी भारद्वाज के मुताबिक उसके द्वारा दिया गया रक्त किसी का जीवन बचा सके, यही सोचकर उसने पहली बार रक्तदान किया है।
बीकॉम अंतिम वर्ष की छात्रा कोमल के मुताबिक पहली बार रक्तदान करके सुकून की जो अनुभूति हुई है, उसे शब्दों में बयां नहीं किया जा सकता। पहले उसे भ्रांति थी कि रक्तदान करने से शरीर में कमजोरी जाती है। लेकिन जब उसे टीचर्स ने मोटिवेट किया, तो उसे सच्चाई का पता चला। होम साइंस विभाग की प्राध्यापिका चांदनी मौर्या के मुताबिक उसकी सहेली ब्लड कैंसर की मरीज है। जिसे उसने अक्सर ब्लड के लिए भटकते देखा है। किसी जरूरतमंद को ब्लड के लिए भटकना पड़े यही सोच कर उसे रक्तदान किया है। बीकॉम अंतिम वर्ष की छात्रा प्राची जोशी के मुताबिक उसे पापा एनके शर्मा ने रक्तदान के लिए प्रेरित किया। वह पहली बार रक्तदान कर रही है।
hin_Deva hin_Deva hin_Deva